Адкрылі канцэртную праграму самыя маленькія музыканты. З першых акордаў Данііл Іваноў, Мікалай Сячэйка, Мікалай Жабрун, Ганна Маўчун зачаравалі публіку. Яркім і гарманічным было выступленне Кацярыны Яноўскай, Дамінікі Нужковай і Валерыі Тыбулевіч. Ігру на гітары і домры прадэманстравалі Дзмітрый Клімчук і Кацярына Пац (дуэт), Валерыя Яскевіч, Дзіяна Галаўко і Алеся Кулак (трыа). Пранікнёна лілася музыка ў выкананні Ксеніі Слёзнік, Арсенія Мандрыка, Юліі Сурагі. Удала выступілі Герман Зуба, Ілья Мандрык, Аляксей Пашкоўскі і Данііл Змітрукевіч. Гучнымі апладысментамі гледачы адзначылі выступленні дзіцячага духавога аркестра і вучняў харэаграфічнага аддзялення. Знаёмыя мелодыі з мультыплікацыйных фільмаў прагучалі ў выкананні фальклорнага ансамбля “Медуніца”.